Pab Leo XIV

Y Pab Leo XIV (ganwyd Robert Francis Prevost, 14 Medi 1955) yw pennaeth presennol yr Eglwys Gatholig. Etholwyd ef ar 8 Mai 2025, yn dilyn marwolaeth y Pab Ffransis. Ef yw'r pab cyntaf o Unol Daleithiau America, y cyntaf o Beriw a'r cyntaf o Urdd Sant Awstin. Yr ysbrydoliaeth dros ei ddewis o'r enw 'Leo' oedd y Pab Leo XIII, a ddatblygodd ddysgeidiaeth gymdeithasol Gatholig.

Cafodd Prevost ei eni yn Chicago, yn fab i'r llyfrgellydd Mildred (née Martínez) Prevost a'i gŵr Louis Marius Prevost, athro. Mae ganddo ddau frawd. Cafodd ei addysg uwchradd yn Ysgol Uwchradd Seminari Sant Awstin yn Michigan. Enillodd radd mewn mathemateg o Brifysgol Villanova yn Pennsylvania.

Ymroddodd Prevost ei yrfa gynnar fel offeiriad i urdd yr Awstiniaid, gan wasanaethu'n helaeth ym Mheriw fel cenhadwr. Roedd yn Brior Cyffredinol yr urdd o 2001 hyd 2013, ac yn 2015 dychwelodd i Beriw i gael ei benodi'n Esgob Chiclayo. Yn 2023, gwnaed ef yn gardinal gan y Pab Ffransis.

150px|bawd|canol

 Cyfeiriadau 

Categori:Catholigion o'r Unol Daleithiau
Categori:Genedigaethau 1955
Categori:Pabau
Categori:Pobl o Chicago